আলি তনিশ
আলি সামির তনিশ (আরবি: علي سمير طنيش, ইংরেজি: Ali Tneich; জন্ম: ১৬ জুলাই ১৯৯২; আলি তনিশ নামে সুপরিচিত) হলেন একজন লেবানীয় পেশাদার ফুটবল খেলোয়াড়। তিনি বর্তমানে লেবানীয় ক্লাব আল আনসার এবং লেবানন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন। আলি ২০২২ সালে লেবাননের হয়ে আন্তর্জাতিক পর্যায়ে অভিষেক করেছেন; লেবাননের জার্সি গায়ে তিনি এপর্যন্ত ১৬ ম্যাচে অংশগ্রহণ করেছেন।